
~ „Ardelenismul“  ş 





AOUNYVTASA 


Jara Nods 


„a SZă w 





Partidul pop 


Starea de spirit care domnește astăzi în țară și de care numai 
„capacităţile“ și „competinţele“ cărora se datorește ea, nu sunt în 
stare să-i prevadă urmările posibile, a făcut pe capii opoziţiunei, să 
se gândească dacă printr'o acțiune mai viguroasă, întemeiată pe un 
acord între partidele respective, nu sar putea ferì țara de o mult pro- 
babilă primejdie. 

Capii pariidelor: poporului, naţional și țărănist, au luat contact, 
au examinat împreună situațiunea și au discutat bazele pe cari sar 
putea face o înțelegere între partide, pentru ca prin activitatea lor 
politică să puie cu un ceas mai înainte capăt stărei de nelegalitate în 
care trăim de un an de zile, și să împiedice ruina către care merge 
țara cu paşi atât de repezi. 

In schimbul de vederi dintre șefii opoziţiunei sa ajuns nu numai 
la constatarea că apreciau, cu toții, cam la fel situațiunea politică, dar 
au și isbutit să redacteze textul unei înțelegeri care li sa părut că 
putea satisface în suficientă măsură cerinţele începerei luptei. 

Din cauză că nu toți capii opoziţiei. veniți la consfătuire aveau 
şi mandat cu pline puteri, a rămas ca proectul de înțelegere să fie 
supus organului de drept din partidul care nu împuternicise pe dele- 
gatul său de a spune ultimul cuvânt. 

După cum se ştie, ratificarea nu a fost obținută de la acel 
organ, așa încât chestiunea unui act de înţelegere între partidele din 
opozițiune, a rămas nesoluţionată. De fapt însă înțelegerea existase, 
căci câte-și trele acele partide fac exact ceea ce ar fi făcut şi dacă 
se semna pactul. 

Sa comentat mult constătuirile opoziţiunei, amestecându-se ca 
de obiceiu pe un fond sobru de adevăr o mare bogăţie de năzbâtii, 
mai mult sau mai puțin inocente, născute din imaginaţiunea licen- 
țioasă a ziariştilor, cu insinuări tendențioase, datorite politicianilor 
cari se călăuzesc de maxima, că este folositor pentru partidul propriu 
de a face săgeți din ori-ce lemn, chiar dacă. ar fi el de contrabandă. 

Printre acestea din urmă, 'una 'care interesează în particular pe 

ardeleni este, mai mult decât insinuarea, afirmaţiunea chiar, că înțe- 
legerea dintre 'partidul poporului cu partidul național român, pentru 0 
luptă paralelă împotriva regimului nefast de azi, ar fi însemnat 
„moartea ardelenismului în partidul poporului“ şi sa mers pe această 
cale atât de departe încât sa pus în circulaţie svonul ridicul de alt- 
fel, că acea (Uni SES ar fi putut însemna mai cu seamă decapitarea 
politică a Goga, prezentat opiniei publice deja cu valiza în 
mână, în sa spre Roma. 


Vrabia mălai visează și calicul praznic. Nici nu mă îndoesc că 
sunt numeroşi aceia, cari ar fi jubilat, dacă sar îi întâmplat aşa ceva. 
Și este ușor “de înţeles jubilarea unui. istovit când îi cade, așa din 
senin, un cordial în gușă. 

Pentru imensa desamăgire însă a celor cari au pus în circulație 
aceste năluciri, și a acelor cărora le convenea să le creadă, între do- 
ninja de a se vedea un asemenea eveniment și între realizarea lui, 
stă de-a curmezișul, implacabil, și făcând un “haz nespus: imposi- 
bilitatea. 

Este o imposibilitate să moară „ardelenismul“ din partidul po- 
porului, pentru foarte simplul cuvânt, că în partidul poporului nu 
există și nu a existat nici odată „ardelenism“. 


Partidul poporului este un organism unitar și omogen. Nu este 
o confederațiune de organisme distincte și de aceea în el nu are 
ființă concretă noțiunea. grupulețelor sau fracţiunilor nici pe credințe 
politice și cu atât mai puţin pe regiuni sau pe alte deosebiri, cum 
ar fi deosebirea de naționalități, confesiuni, etc. 


El se compune din: membri ai partidului, din întreaga Românie, 
membri cari se grupează, toți, fără nici o deosebire sau nuanțare, 
laolaltă, în.marea și unica familie a partidului. 


Aceasta este caracteristica cea mai de căpetenie și gloria lui, în 
acelaș timp. 

La baza constituirei . partidului - era T unificărei, şi - de 
aceea ideia ori cărui fel de granițe între membrii lui este de dome- 
niul fantaziei, căci stă în opozițiune de 'ucompatibilitate cu însuşi 
principiul care i-a dat viață. i 

Aşa dar, insinuarea disparațiunii unui grup din partid este o 
imposibilitate pentru bunul şi simplul cuvânt, că în sânul său nu există 
grupuri. 


Evident, că printre membrii partidului unitar sunt ardeleni, bu-. 


covineni, basarabeni, etc: după cum existau, în formațiunea lui origi- 
nară, adică în Liga poporului, membri: moldoveni, munteni, olteni; 
dobrogeni. Dar după cum nu a luat nicio dată ` ființă ` în: Liga popo- 
rului noţiunea: moldoveriismului, muntenismului; oltenismului, etc. cu 
linii de` despărțire - în sânul'ei, tot astfel și în partidul poporului nu a 
` putut luă și:.nu va lua nicio-'dată fi nță noţiunea ardelenismului, bu- 
covinismului eté. cu un fel de linii de demarcațiuni între nişte nuanțări, 
cari nu există: 

Incontestabil însă: că paliicalul, compunându- -se diti membrii din 

tot cuprinsul țărei, sunt printre aceştia ardeleni, după cum sunt olteni, 
dobrogeni, bănăţeni sau vaslueni, bârlădeni, etc. 

Dar a face din membrii partidului proveniţi din o anumită parte 
a țărei —, mare sau mică — o grupare deosebită în sânul partidului, 
înseamnă a nu cunoaște caracteristica lui fundamentală, „care este uni- 
ficarea adevărată. 

De sigur că „amicii noștri“ nu vor evita a exploata această afir- 
mațiune, punând în sarcina membrilor partidului: desinteresarea de 
nevoile locale ale regiunilor din care provin. 

Ca preventiv contra unei asemenea încercări, vom reaminti cele 
ce am spus şi în congresul dela Sibiu, că dacă membrii Corpurilor 
legiuitoare sunt, fiecare în parte, reprezentanții națiunei întregi, căci 

astfel glăsuește Constituția însăși, nu este mai puțin adevărat, că în 
exercitarea mandatului lor au obligațiunea morală de a da o atențiune 
deosebită nevoilor cercurilor electorale, din cari provin şi de a pune 
în joc întreaga lor stăruință și influență pentru satisfacerea acelor nevoi. 
De aceea, ca exemplu, dacă doljenii vor pune o grijă deosebită 
pentru nevoile din Dolj tot asemenea și ardelenii, membrii ai partidului 
poporului, vor pune tot sufletul de a îngriji de trebuinţele iubitului lor 
Ardeal. Este firesc lucru să fie mai aproape cămașa, decât haina. 

Dar aceste storțări, în favoarea proprii regiuni, nu implică o gru- 
pare a membrilor pe clanuri în' sânul partidului. Cel puţin în partidul 
poporului nu există și nu va exista noțiunea unei asemenea grupări. 

Mai mult decât atât; în activitatea politică de partid, sforțările 
membrilor partidului poporului se desvoltă nu pe regiuni, ci pe cre- 

` dințe politice, în regiuni însăși. | 

Așa de pildă, dacă nu se poate concepe o activitate a doljenilor 
în contra gorjenilor ci se concepe numai o luptă, atât în Dolj cât şi 
în Gorj, a membrilor partidului poporului în contra celorlalte organi- 
zațiuni politice existente acolo, tot astfel iese din cadrul mentalității 
noastre o activitate politică a membrilor ardeleni ai partidului popo- 
rului, desfășurată altfel decât împotriva celorlalte organizaţiuni politice 
din Ardealul însuși, iar vigoarea acestei activități față cu fiecare din 
ele va fi alimentată de măsura în care suntem convinşi că acele or- 
ganizațiuni sunt dăunătoare intereselor generale ale patriei. 


Aşa dar, departe de a-și închipui pe Goga cu valiza în mână, 
în drum spre Roma, cei cari au pus în circulație această hazlie isnoavă, 
Și cei cari au voit să o creadă, să. se deprindă cu realitatea că 
mai mult ca oricând Goga stă cu picioarele sdravăn înfipte î în scumpul 
lui Ardeal, pe care-l vede astăzi aşa cum Pa visat și la cântat, — 
luptând voinicește, și cu bună seamă, nu fără rod, pentru îngroșarea 

M „tot mai mult, a “rândurilor partidului "poporului. 

Nu va trece mult și voi avea prilejul să-l felicit în mijlocul 
P pentru recolta de sigur mănoasă a. muncii patriotice des- 
fășurate de el și de cei care-i stau aproape, cu atâta suflet ro- 
mânesc. 


T.-Severin, 13 Februarie 1923 GENERAL A VERESCU 

Sub curcubeu 


Cu șuiere de lame pe-un arcer, 
Furtuna răbufnită 'n gol 
iși ascuţia tăișul crud pe cer. 


Şi noru 'n ea căzuse mototol 
Ca pasărea sorbită 
In vâlvătăile unui pârjol, 


-Părea o minge repezită 
Din margine în margine de cer 
De-un braţ de vijelie 'nnebunită. 


Şi vulturii furtunii l-au rupt cu cioc de fier 
Şi fulgerul i se 'mplântă mereu 
In trup, ca un hanger. 


Apoi căzi''n adânc furtuna — scurt și greu — 
In hău rămase norul, lesinat 
Sub curcubeu. 


Cu plumbul suferinții încărcat, 
Strivit și vânăt, șovăia în vid 
Aerianul naufragiat. 


Dar de din jos, deodată, cum zări se 'ntredeschid, 
Un munte, — ca o milă imensă de granit, — 
Spre nor își 'nalță umărul arid... 


Şi fu o clipă de surâs nemărginit 
Când, doborit de chin, s'a răzimat 
Un nor plăpând de un munte de granit. 


lar curcubeu 'n arc s'a încadrat — 
Ca 'n vremea când truditul porumbel 
Cădea pe Ararat. . 
NICHIFOR CRAINIC 

Concepții minoritare 


In coloanele acestei reviste, dorind a reoglindi curentele de gân- 
dire din țară, sa vorbit adese de minoritățile etnice și sa examinat 
din când în când situaţia lor. 

Principiul câlăuzitor ne-a fost ideia că chestiunea trebuie privită 
în față cu o largă francheță de spirit şi cu o reală bunăvoință. In 
deosebire, bunăoară, de concepția tradițională a Ungariei istorice, care 
nega drep! ul de existență al ‘naționalităților nemaghiare, deși elemen- 
tul dominant era inferior ca număr cetățenilor de alt neam, opinia pu- 
blică aici priveşte cu seninătate la compatrioții de origine streină. Im- 
prejurările noastre, fireşte, nu se pot compara cu cele din Ungaria de 
ieri. Caracterul de stat național al României întregite e bine definit 
prin covârșitoarea majoritate numerică a poporului băştinaș, astfel că 
arsenalul nostru politic nu are nevoie să recurgă la ficțiuni ca să se 
legitimeze un rol de preponderență, nici la lozince ipocrite ca să nu 
se afirme cu lealitate îndreptățirea unei vieți normale a minorităților 
dela noi. Dar, în afară de această deosebire bine marcatà, sentimentul 
nostru obștesc refuză exagerările și xenofobia n'a fost nici odată o 
coardă specială a psihologiei românești. 

lată de ce, din primele zile ale cuceririi unui patrimoniu națio- 

nal, după o ură seculară noi am venit în fața apăsătorilor de ieri cu 
fina de măslin. hetorsiunea ni s'a părut meschină moralicește, dar’ 
şi antipolitică în acelaş timp. Atitudinea de blândeţe și impăciuire, 
trebuie so mărturisim, pornea. din dorința curată de a face să se în- 
stăpânească cu o oră mai curând liniştea binefăcătoare pe urma groaz- 
nicului război, dar și din convingerea că România în noua ei confi- 
gurație de stat prin orânduirea ei democratică trebuie pusă de acord 
cu cele mai avansate libertăți cetăţeneşti. 
1 - Nici o constrângere, nici un jegământ în afară de voința noastră, 
nu ne-a înrâurit. N'au fost, nici clauza minorităților din tratatul de pace, 
nici mult trâmbiţatele puncte dela Alba-lulia rezonul atitudinei noestre. 
Pentru tratat compatrioții unguri pot vedea la Budapesta cum rămâne 
literă moartă orice angajament dacă nu e sinceritate în dosul lui, iar 
cât privește marea adunare dela Alba-lulia, noi nam văzut în ea nici 
o dată altceva decât manifestarea istorică a românismului din Ardeal 

pentru unirea cu Regatul, altceva nimic. Am urmat deci linia noastră 
de conduită, dintro pură profesie de credinţă. 

Mărturia' acestor impulsuri generoase e în toate faptele ce am 
săvârșit pe vremea când stând la guvern păzeam destinele ţării și 
când mam manifestat nici o tendință de opresiune pe seama nimănui. 
Cu toate aceste, spunând adevărul limpede, trebuie să recunoaștem 
că în afară de vagi. accente de simpatie personală, n'am recoltat un 
sentiment larg de apropiere în tabăra celor deslipiți. de vechea ordine 
de stat. Maghiarii ardeleni cu starea lor sufletească sunt o pildă vie 
pentru ilustrarea acestei realități. Clasa lor diriguitoare n'a voit sau 
ma putut să înțeleagă nici lumea morală care ne îndruma pe noi, nici 
“părerile politice care ne călăuziau. Trecând zilele de întricoșare ale 
războiului, intelectualii unguri de aici au afișat o pasivitate după care 
mocnea revolta, iar mai târziu în măsura în care sau desmetecit din 
teroarea lor închipuită, în loc să pipăie noua situație ca să se adap- 
teze la ea, confundând toleranța cu slăbiciunea, par a mări zi cu zi 
distanța între ei şi țara care-i adăposteşte. Nici un plan constructiv nu 
se întrevede din “gesturile lor de protestare, care din ce în ce se în- 
mulțesc. Ei păstrează rolul lor de maghiari în exil şi în vreme ce dela 
Budapesta se întreține mirajul revanşei, aici braţele se încrucişază şi 
ochii privesc în extaz peste hotar... 

Este, de sigur, un aspect a cu în această espectativă desminţită 
la tot pasul de calculul realității. Conducătorii unor mase considera- 
bile de oameni abdică de la preocupările vieții pozitive și hrănindu-se cu 
imagini din trecut își mențin în mod meşteșugit rostul lor de corp 
separat, desfăcut de orice contact cu valul de energii al împrejurărilor. 
schimbate. Nimeni nu trage la îndoială că se pretează la pagini de 
amară poezie romantică această înduşmănire cu prezentul, tot atât de 
adevărat este însă că politicește marasmul ucide. Oricât de îndoliată 
inima unui popor, el trebuie să scoată la suprafață în zile de răstrişte 
îndrumători care-l smulg. din letargie şi-i îndeplinesc necesităţile 
reale ale vieții. 


% % 
* 


Impins, deci, de aceste gânduri oneste am făcut întrebare întrun 
număr trecut din Jara Noastră opiniei publice ungurești din țară, ce- 
rându-i un răspuns limpede asupra doleanțelor concrete, care ar putea 
fi soluționate spre binele tuturora. Eram dispus să cred că o chemare. 
sinceră ar putea avea un răsunet și că pe urma unei desfășurări de 
plângeri lumea politică românească se va putea găsi măcar în fața. 
unor formule salvatoare, dacă nu -a unui luminos program de recon- 
ciliere. Așteptarea însă a dat greș. Apelul, e drept, a fost înregistrat v 
de către presa maghiară de aici și autorul nu se poate plânge de 
lipsa de atențiune. În cea mai mare parte însă organele concetățenilor 
unguri mau încrestat decât ca titlu de curiozitate rândurile noastre, 
nefăcând decât comentarii fugare și isprăvind în pripă cu mici reflecții 
de ocazie. Nu ni s'a dat nici o codificare a trebuințelor speciale, nici, 
mai. ales, o concepție pentru remediarea răului. Sar părea că însuși 

contactul cu realitatea contează ca un mare păcat în această tabără 
de protestanți pasivi. Formularea unui program. ar însemua o sfâşiere 
a vălului, de umbre fermecate, un strigăt inoportun în jalea unui. ca 
vou și de aceea coborârea din leagănul iluziilor nu e îngăduită... 

“E interesant subt acest raport articolul d-lui Paál Arpâd, apăruţ 
în ziarul Keleti Ujsdg. Contribuţia eminentului publicist maghiar e.un 
reflector care luminează psihologia conducătorilor unguri din ţară. D-sa, 
mișcându-se întrun cadru pur teoretic, dupăce în mod gratuit ne acuză 
de sentimente războinice, pentru prevederile militare pe care spuneam 
că ni le impun fără să vrem provocările dela Budapesta, nu preconi- 
zează nici pretenţiile pozitive ale maghiarilor dela noi, uici soluțiile 
practice ale statului român pentru mulțumirea lor. O tristeţă de elegie 

„Şi o negură nelămurită învăluie coloanele scriitorului din Cluj. El vân- 
tură primejdii închipuite, spunându-ne, că „nu poate fi vorba ca ma- 
ghiarul să-și uite și să-și părăsească viața lui de până acum, să se 
rupă de pe “tulpina istorie, sale de dragul unui bun tratament în noul 
stat. Nu poate fi vorba ca să se vândă, pentru ca pe prețul lui de 
vânzare să-și târguiască aici o viață nouă“. Autorul este, evident, răpit 
de un val vijelios al metaforelor când respinge „acest târg de sciavi“ 
pe care nu i-l propune nimeni... Ceeace este mai semnificativ însă e 
ideia că nu vede problema prin prisma raporturilor minorităţii etnice 
maghiare cu statul român, așa cum ne preocupă pe noi, ci prin aceea 
a intregralității maghiarismului, fără distincție de graniţe politice. In 
acest sens d-sa se găsește în căutarea unui nou viitor imprecis și 
Vaporaa 

Toate aceste mar fi deosebit de interesante constatări, dacă nu ni 
star: da şi un răspuns asupra ţelului la care tind maghiarii în cadrul actua- 
lei vieți de stat. D-nul Paál nu se opreşte bucuros la această lature reală 
a problemei. După ce își arată nemulțumirea că oamenii noştri politici 
se. apropie de chestiunea maghiară numai pentru a împăca utilităţile 
zilnice ale statului, d-sa nu vede o. radicală  deslegare decât într'o 
„Orânduire organică“. Publicistul ungur pretinde un „nou organism: de 
stat“ în care „nu ar fi vorba de acordarea unor privilegii, ci de re- 
cunoaşterea în cadrul structurii de stat că atât maghiarimea. cât și 
celelalte minorități etnice au adus în fara nouă o specială existență 
națională“. Limbajul nebulos se întunecă tot mai mult când autorul 
continuă. în chipul următor: „După.ce această recunoaștere a eredității 
naţionale se va întâmpla, atunci « firesc că și limba, “starea culturală 
Și economică a națiunii respective, precum și ' îndrumarea împrejurări- 
jor locale. din. vi aţa publică naţională, le va determina dreptul autonom 
de liberă dispoziţie a acestor minorități“. 
>. Cum se-vede d-nul Paál, care în treacăt fie zis a trăit în Un- 
-garia. lui Tisza fără să aibă o silabă de protestare în fața ideii că 
opt milioane de maghiari afișau ficțiunea de stat național unitar la. o 
populație: de 20 de milioane, e de credința că poate fi justiticat când 
la proporţia. numerică a României actuale vine cu formula unui stat 
federativ. Reţeta e simplistă şi resursele de imaginaţie ale acestui co- 
iocviu de drept constituțional sunt destul de reduse. Utopia însă se 

lărgește şi brodând pe fondul romantic, visătorul dela Cluj confundă 
statul român deadreptui cu republica lui Plato. lată cum precizează 
d-sa postulatele ungurești din Ardeal: „Cârmuirea autonomă socială, 
economică și politică pe seama fiecărui membru al vieţii noastre na— 
[ionale și a fiecărui teritoriu etnic“. 

Cetitorii nu știu dacă vor putea descifta realitatea dinw această 

sentință pe cît de hotărâtă pe atit de laconică, subsemnatul însă și-a. 
dat silinţa s'o desfacă din sferele abstracțiunii şi nereușind, ar îi cu. 
multă recunoștință, dacă autorul s'ar arăta dispus să prezinte însuși. 
și soluţiile practice ale acestei înalte trigonometrii politice... 
: In ori-ce caz teoriile d-lui Paál, ca și alte manifestații cerebrale: 
ale spiritului unguresc de astăzi, nu pot avea decit o valoare documen= 
tară pentru omul politic de aici. Concepţia salvatoare întârzie încă.. 
Sguduirea pe urma marelui cataclism fiind prea violentă, revenirea- 
la normalitate se va face treptat şi compatrioţii noştri sunt astăzi: 
abia la începutul unui proces de elucidare a noţiunilor. Constatarea. 
e destul de tristă, fiindcă ne aşterne în față un câmp vast de rătă- 
ciri care trebuie spulberate, dar în acelaș timp ne cere nouă o cît 
mai reală cumpănire a valorilor.. 


* x% 
* 


Paralel cu aceste gesturi de nelămurire cari caracterizează pe 
intelectualii unguri, sașii din Ardeal, urmând temperamentul lor special 
și călcând pe urmele trecutului, Sau încadrat dela început în noua 
ordine de stat, trăgând un maxim de foloase din chibzuita lor adap- 
tare. Opinia noastră publică a primit cu mulțumire cuvîntul lor pașnic, 
pe urma căruia privilegiile seculare mau suferit nici o știrbire, deși 
pe-alocurea sau găsit în conflict de interese cu elementul românesc: 
oropsit atîta. vreme. 

S'ar părea însă că în ultimul timp această atitudine de înțeleaptă. 
prudență a poporului săsesc e pusă la încercare de diverse păşiri răzlețe 
Care surprind prin sentimentele lor agresive la adresa ţării. Pe ici pe: 
colo în organele săsești scoate capul o rancună neobișnuită, un criti- 
cism înăcrit, dispus sã- -şi bată joc de lucruri pe care noi ne-am obiș- 
nuit să le respectăm. Adeseori ni s'au trimis coloane din aceste ziare 
care ne-au pus pe gânduri cu tonul lor intempestiv, făcându-ne să ne 
întrebăm din ce rezerve necunoscute de îndrăzneală se nasc asemenea 
purtări bătăioase. 

In sfârșit, acum, naţionalul ziar Adevărul, apărătorul cald al ae 
tereselor româneşti, publică un interview al dlui Emil Neugeboren, î 
care întrun limbaj supărător ni se aruncă afirmațiuni grele de de 
până astăzi ne-au cruțat amicii noştri sași. Autorul acestor impreca- 
țiuni ne este pe deplin cunoscut şi ne miră, că după activitatea dim 
trecut se mai simte ispitit să ridice cuvântul. D-sa; exponentul con- 
sacrat al imperialismului germano- maghiar prăbușit, colaborator al con- 
telui Tisza la Pester Lloyd și Neue Freue Presse, după-ce în cursul 
războiului a prăvălit cele mai ordinare injurii asupra României, cerând 

mimicirea ei, nu este de sigur, cel mai chemat să-și reprezinte neamul, 
astăzi când toleranța românească s'ar putea să aibă sfârşit. 

Fostul propagandist al schingiuirii noastre de ieri crede că în 
noua Constituţie a României pe lângă drepturile acordate în mod egal 
tuturor cetățenilor poate cere şi stipulațiuni speciale pe seama mino- 
xităților şi uitând pe ce lume trăieşte d-sa lansează următoarea in- 
:sinuare : “ „Dacă hotărîrile tratatului de pace nu vor fi trecute în noua - 
“Constituţie, noi am fi siliți să apelăm la acest tratat internaţional 
și nu e vina noastră, dacă ne uităm afară de granițele ţării, căutând 
ajutor.“ 

Nu vi se par foarte limpezi în incalificabila lor provocare ges- 
„turille acestui dușman al nostru, care după ce sa strecurat neatins pe 
“urma unor grosolane injurii la adresa țării, astăzi ne amenință cu 

străinătatea ? Fără cumpăt la vorbă, urmând vechiul dicționar de jig- 
niri pe care fruntașii sași ca d. Rudolf Brandsch l-au detestat totdea- 
una, d-sa greșește foarte mult dacă nădăjduieşte, că blândeţele regi- 
mului românesc admit fără un răspuns drastic asemeni elucubrațiuni. 

lată cum sfârșește îndrăzneţul pion al monarhiei de ieri declaraţia sa: 

„Constituția trebuie. să fie alcătuită cât mai în grabă, pentru- ca ne- 
siguranța in care trăim aici în ou alipite şi pe care o simţim 
mai ales noi minoritățile, să înceteze“. 

Domnul dela Brașov, cum vedeţi, are aierul că se găseşte pe 
Ruhr-gebiet şi vorbește de „nesiguranță“ atunci, când, pe conștiință 
cu osânda noastră la moarte, contemplă senin Biserica neagră și in- 
vocă Liga Naţiunilor... 

Ar fi poate util să fie redusă la valoarea adevărată această pos- 
tură de vitejie tocmai de către fruntașii saşi de-aici. Și până atunci 
însă, noi o înregistrăm și-o Serai în amintire, trăgând concluziile 
mormable pe seama judecății noastre... 


* * 
* 


Cu-o sinceră prietenie pentru toți, noi ne păstrăm intact prog- 
ramul de a înstăpâni largi libertăți cetățenești în ţară. Imprejurăriie 
însă ne conving tot mai mult că minoritățile etnice în covîrșitoarea 
lor majoritate sunt călăuzite de inerție și nu ne dau mână de' ajutor 
în această operă de frățietate, care va trebui înfăptuită și fără dînşii 


tocmai spre binele lor.... 
OCTAVIAN GOGA 


~f 

Politica măgarului lui Buridan 


Politica partidului naţional din Ardeal sa înfățișat și până acum, 
ca o insondabilă cutie cu surprize. Fatalitatea poruncea pe semne 
acestor conducători (cu desăvârşire desorientați în cadrele unor situa= 
țiuni schimbate) ca trecând printr'o serie de lungi și dureroase me- 
tamorfoze: impuse de împrejurări, să adopte în cursul vremei cele mai 
variate și mai neprevăzute atitudini. O nouă recapitulare pentru ceti- 
torii acestei reviste ar fi de prisos; cine nu cunoaște peripețiile amu- 
zantului film cinematografic desfășurat într'o atmosferă specială de mirare 
publică, dela princiara primire făcută d-lui lon I. C. Brătianu la Sibiu, 
de către patronii Consiliului dirigent, până la cea din urmă întrunire 
dela Dacia, unde d-nul luliu Maniu sa prezentat cetățenilor Capitalei 
în cea mai nouă ipostază a sa, de „descălecător“ pe “malurile Dâm- 
boviţei? E o înșirare de scene politice în care nimeni nu sar încu- 
meta să deosibească un fir conducător sau o idee statornică, din a 
căror împletitură să se desprindă elanul către o ţintă sigură, urmă- 
rită cu tenacitate, și, mai ales, cu credință. Veșnic. în căutarea solu- 
tiei practice pentru dobândirea unei înrâuriri hotărâtoare în viața pu- 
blică a Ardealului, partidul naţional, nu numai că nu sa priceput 
să-și taie o cale hotărâtă, pe care să meargă înainte, utilizându-și forțele 
sale, dar, cercetând în dreapta și în stânga toate potecile, așezându- -se 
pe târguială la fiece răscruce cu toţi drumeţii, părăsindu- -şi pe rând 
tovarășii alături de cari abia se încumetase să înaintese câţiva pași, 
pentru a căuta un mijloc de transport mai comod, — a ajuns astăzi 
întro penibilă zăpăceală, complect izolat, schimbându- -şi în oricare y 
moment poziția de luptă, și neștiind ce se mai facă pentru a recâștiga 
terenul de altădată. Înaintea noastră se înfățișează întreaga tragi- 
comedie a unei busole pierdute.. 

Fără îndoială, că învierșunaţii noştri adversari au avut cândva, 
dacă nu o doctrină, cel puţin o rețetă ingenioasă de guvernare. Lo- 

zinca lor inițială era aceea de a păstra Ardealul într'o unică tabără 
politică, și de a rămânea astfel în permanență în fruntea treburilor 
publice din acest colț de țară. Judecata era foarte simplistă: România 
întregită nu se putea guverna fără ardeleni. Asigurându-și la Bu- 
curești, un fel de reprezentanță generală a așa numitelor interese ar- 
delenești (pe cari le ocrotise atât de bine în minunatul Consiliu diri- 
gent) consorțiul celor o sută de la Cluj ar fi găsit mijlocul să „Con- 
lucreze“ cu toate partidele cari sar fi perindat la cârmă, potrivit unui 
adagiu regustoresc: — Fiecare să-și vadă de afacerile lui, la el acasă.. 
Pe vremea aceea actualul preşedinte al Consiliului („Făuritorul unităței 
naționale“) apărea ca un mare bărbat de stat, d-l N. lorga („Aposto- 
lul neamului“) eră zeificat în toate birourile Resorturilor, iar profilul 
d-lui general Moșoiu („Desrobitorul Ardealului“) se răsfăța în erfegie 
peste toaie coloanele confratelui nostru Patria. Câtă vreme se credea 
că rețeta guvernărei perpetue poate fi salvată, vechiul Regat răsărea 
în culori trandafirii, de după granițele cari persistau încă, și oamenii 
săi politici se vedeau covârșiți de elogii exagerate; stăpânii” de atunci 
ai Ardealului își închipuiau că ru vor avea nevoie să-și bată capul 
niciodată cu probleme mai complicate de strategie politică. 

Din clipa în care, însă, planul urzit cu atâtea iluzii de fericire 
individuală, sa năruit subt îmbrânceala nedelicată a evenimentelor, 
ne-am .pomenit în fața unor manifestări surprinzătoare de violentă 
îndârjire a acestor mărimi regionale împotriva ţărei. Aceasta este ge- 
neza întregei desorientări de mai târziu. Supărarea, se zice, este un 
sfetnic rău. De trei ani, partidul național n'a ascultat un altul. Singu- 
rul aranjament pe care-l născocise d-l Iuliu Maniu pentru a face 
față împrejurărilor, ma ținut nici un an. Trebuia un nou punct de 
sprijin. Și acesta, până astăzi, n'a fost descoperit nicăeri: nici în anti- 
camera d-lui Al. Constantinescu, nici în listele de subscripţie deschise 
de d-nul dr. Lupu în America, nici în primitoarele case ale cetățea- 
nului Chiriţă Vasilescu dn culoarea de Albastru... 

Corabia celor o sută, cu cârma ruptă, navighează de asupra 
apelor tulburi ale politicei românești, în cea mai desăvârşită nesigu- 
ranţă. Nepricepuţii ei piloţi au crezut de pildă întro vreme că abți- 
nerea dela încoronare ar fi o lovitură decisivă, menită să-i aducă 
dintr'odată lângă doritul liman al puterei. Dar, când socoteala sa do- 
vedit a îi fost greșită, a intervenit o tot atât de repede pocăință, și 
Pam văzut pe acelaş domn luliu Maniu, care refuzase să ia parte la 
serbările dela Atba-lulia, punând la cale întălniri întâmplătoare cu 
M. S. Regele, prin saloanele „bizantine“ din Capitală. Acelaș lucru 
s'a întâmplat cu vestita campanie regionalistă, începută de d- nul Ale- 
xandru Vaida. Doui ani încheíați s'a strigat aci pe la toate întrunirile - 
împotriva „ciocoilor“ din vechiul Regat, pomenindu-se la orice ocazie 
despre „putreziciunea“ care roade organismul social de dincolo de 
Predeal. Pe dinaintea ochilor speriați ai cetățenilor din Ploești sau 
din Piatra Neamț flutura tot la două săptămâni amenințarea unui steag 
revoluționar, subt cutele căruia avea să se...anuleze hotărârea marei 
adunări dela 1 Decembrie 1918. Și nu sa întâmplat nimic. In loc să 

tragă toate consecințele acțiunei la care se angajase, partidul național 
a lăsat întro zi în baită și înspăimântătorul congres dela Alba- Iulia, 
şi cruciada împotriva „regăţenilor“, întinzând o mână sinceră şi fră- 
țească acelei fărâme de partid din vechiul Regat care are în fruntea 
sa pe cei mai mare latifundiar din țară, pe „prințul“ Mihail Canta- 
Cuzino... 

Astăzi, povestea continuă, risipindu-se până și în chestiunile mai 
mărunte. În ziua când au isbucnit cunoscutele incidente universitare, 
partidul național sa ridicat cu aspre mustrări împotriva „tineretului 
neastâmpărat', trimițând toată simpatia sa elementului evreesc, și con- 
damnând în bloc revendicările studențești. Credea d. luliu Maniu, — 
fără îndoială, — că aceasta este singura atitudine a unui serios băr- 
bat de stat, față de o agitație care, Doamne fereşte! ne-ar arăta mai 
puțin occidentali decât țin să se prezinte colaboratorii prețioși ai 
unor intreprinderi care poartă nume atât de europenești : Renner, 
Ganz, Blank... A fost destul însă, ca mișcarea pornită din colțurile 
modeste ale sălilor de cursuri să găsească un ecou mai pronunțat în 
opinia publică, pentru ca și partidul național să-şi schimbe felul de 
a vorbi, încurajând de data aceasta aceeaș mișcare pe care o con- 
damnase, cu gândul că poate trage de-aci ceva folos electoral. 

Bineînţeles, lucrurile. nu sunt atât de simple, după cât sar părea, 
pentrucă acum se supără, în schimb, d. lacob Rosenthal. Și tragedi- 
comedia continuă. O scenă interesantă (cum Sar zice o scenă de fa- 
milie) s'a petrecut nu mai departe decât deunăzi, în jurul unui inter- 
view al d-lui Mihai Popovici, publicat cu mare bucurie de Dimineaţa 
pentru declaraţiile filosemite pe cari le cuprindea, şi desmințit energic” 
de Patria pe motiv că ar fi fost inventat, în intregime, de către dnii 
Schuider & Berger, concesionarii exclusivi ai publicităţei ziarului bu- 
cureștean. Schimbul de cuvinte a fost cam acru, și d. Iuliu Maniu iar 
sa văzut prins în cleștele unei dileme: ori face pe „enropeanul“ și 
își însțrăinează simpatiile studențești, ori se declară antisemit, 
și pierde prețiosul sprijin al presei „independente“... Grea problemă, 
după cum se vede. 


Ea ne-a adus aminte încă odată de cunoscuta legendă a măga- 
rului lui Buridan, acela care neputând să se hotărască dacă irebuie 
întâi să bea sau să mănânce, a rămas nehotărât, între găleata cu apă 
à grămada de fân, fără să se atingă nici de una, nici de cealaltă. 

artidul național nu face altceva, de trei ani. Oscilează, fără răgaz 

între îndrăsneală și prudenţă, ar vrea să fie și amenințător și cuminte, 
sar da şi cu „democrația“ dar nu sar strica nici cu „ciocoii“, ar 
întinde mâna d-lui N. lorga, dar nu se îndură de d. dr. Lupu, ar 
sprijini pe d. A. C. Cuza dar nu vrea să .indispună pe d. Albert 
Honigmann.... 

Sfârșitul e ușor de prevăzut. Măgarul d-lui Buridan a crăpat, de 
toame și de sete. Nu credem ca stomacul partidului național să fie 


mult mai rezistent... 
ALEXANDRU A. HODOȘ 


252 
© BCUCIuj 





| Turbinca lelei Todora 

| — Amintiri — 

\ Intra fără să bată în ușă făcea doi pași, ofta, mai făcea doi 
pași, ofta iar, şi tot așa, până când ajungea la masa unde scriam. Imi 
era groază so privesc în faţă. Ce-aş fi văzut? Doi obraji supți (fru- 
mâși odată, de mult), brăzdaţi de adâncul unor lacrimi de curând 
şterse, urmele unor mâni brutale pe năframa aşezată ca cu furca pe 
capul ei, (în ce hal se va fi aflat părul nesmuls încă, subt năframă?) 

. doi 'ochi tulburi. Ochii aceştia tulburi şi-i pironea pe -scrisorile și 
carțile de pe masă, încrunta din sprâncene, tușea, își punea mâna pe 
„ piept și îmi spunea pe nerăsuilate, că a bătut-o bărbatul cu palma, 
cu pumnii, cu ciomagul și cu nu ştiu mai ce. Apoi: 

— O, pentru cele cinci rane “ale Domnului nostru Isus Hristos, 
ajută-mi! 

„Şi nu puteam să-i ajut nimic, să fi implorat chiar și cele șapte 
săgeți cari au străpuns inima preacuratei Fecioare. Frazele, cari obiș- 
nuiesc să le reciteze preoţii oamenilor năcăjiți, le recitam și eu, 
dar ..... ce puteau să folosească frazele astea banale bietei femei, “când 
nici cele două sărindare ce le-a plătit unui popă unit și unui neunit 
(că nu ştie omul cum s'o mai nimerească), și nici cele trei posturi 
ale Sfântului Antone de Padua nu i-au adus vre-un folos? 

Dela o vreme, când aveam presimţ că vine citeam câte-va pa- 
gini din „Cartea Durerii“ și dacă venia, i-le recitam. Tot atât. Nici 
admirabelele pagini alui Bougaud nu puteau să mângăie pe lelea 
Todora. Nădejdea ei eram eu, avea convingerea oarbă, atât de oarbă, 
încât îmi venia să crăp de ciudă, că eu pot să-i dau ajutor efectiv și 
nu vreau. 

Am încercat-o însfârșit și pe asta. Intâlnind pe bărbatul ei în 
stradă, i-am spus o căzanie lungă; cu dovezi din Scriptură și din 
cărțile de propagandă antialcoolică ce le citisem. Răsucindu-și nervos 
mustăţile, a ascultat el cât a ascultat, dar când am început să-i des- 
criu ticăloşia bărbatului ce-și bate femeia, Pau apucat toate năbădăile. 

— Destul, părinte, destul! Mi-ai spus o „petrecație“ frumoasă și 
îţi mulțumesc. Eu nu prea am vreme să umblu la biserică. Dar... 
femeia mea are numai un popă, Și popa ăla îs... eu! 

Făcu un „Stânga împrejur“ şi porni spre cârciumă îredonând: 

„Subt călcâiul cismei mele 
„Şade dracul și-o muiere... 

După bătaia ce-a mâncat-o lelea Todora în seara aceea, a zăcut 
două zile, iar a treia zi a venit la noi de-a dreptul cu mânile împreu- 
nate, ca de rugăciune. Nu ştiam, e ieșită din minți, ori din mormânt? 

— O, pentru cele cinci rane ale Domnului nostru Isus Hristos, 
ajută-mi ! 

— Cum să-ți ajut, lele Todoră? — i-am zis, simțind că săvâr- 
șesc o greșeală neiertată. Făceam o mărturisire a neputinței mele. 

— O, dumneata ești toată nădejdea mea! 

Și-acum, s'a întunecat și nădejdea asta! Frazele din „Cartea du-/ 
rerii“ ce i-am mai spus, le-a ascultat cu coatele pe genunchi şi cu! 
obrajii în palme, iar când sa dus, mai nemulțumită ca ori când, am 
simțit că mo să-i mai recitez pagini din cartea asta, nici-odată! f 

Ar fi trebuit să mă bucur. Durerea ei prea răscolea și durerile - 
sufletului meu. Dar tristele ei vizite îmi făceau și bine. Atunci vedea 
nevastă-mea, că sunt în lumea asta bărbați mai răi ca mine... i 

Pentru Dumineca următoare plănuisem o dup'amiază de poezie. 
Proza revistelor primite peste săptămână o citisem în serile celorlalte 
zile, iar versurile, vroiam să le citesc acum, tolănit pe-o canapea și 
pe aripile vre-unui Vers să-mi sboare sufletul în braţele lui  Morfeu. 
Nu mă temeam de.lelea Todora. Dumineca îşi primea porția de bă- 
taie numai înspre seară și-apoi... aveam presimţ că nmo să mai vie. 

Nevasta și copiii au trecut în odaia de-alături și Sapucară să 
citească povești. 

Versurile, bune, rele, cum au fost, le-am citit toate și somnul 
nu mai venia. In odaia de- alături era o larmă asurzitoare. Din când 
în când deslușiam glasul băiatului celui mare: 

— Pașol, na turbinca, vidma! 

Urma apoi un râs vesel, de credeai că se ridică lumea în slavă. 
Râdea și nevastă-mea și îmi venia să râd și eu. lar între glasurile ce 
râdeau, " deslușiam și pe-al une' femei streine. 

Când, după citirea încă a câtorva rânduri băiatul ajunse la un 
nou „Paşol, na turbinca, vidma“, și se porni potopul de râsete, m'am 
dus și eu în odaia de- alături. M'am dus să râd și eu. E o adevărată 
fericire să râzi împreună cu copiii tăi. 

Copiii se legănau de râs, nevastă-mea îi privea fericită și râdea, - 
iar femeia streină era... lelea Todora. Râsul ei era chiar mai nebunesc 
ca al copiilor și de maș fi văzut pe obrajii ei urmele unor lacrimi 
de curând șterse, mi-aş fi zis: 

— lată, (0) femeie "fericită! 

„Băiatul citea înainte, cu pathos. li urmăream mișcarea buzelor 
și când vedeam că încep a-se întinde a zâmbet, simțeam că se apro- 
pie acel .„Pașol, na turbinca, vidma“, după-care urma o pauză de 
câte-va minute, ca să se sature toată lumea de râs. După-ce sa isz 
prăvit povestea, copiii mai strigară odată, în cor: 

— Paşol, ua turbinca, vidma! 

Şi lelea Todora râdea, de gândeai că a prins cu amândouă mâ- 
nile un bulgăr de fericire. 

— lată, — îmi ziceam silindu-mă să-mi stăpânesc râsul, cum a 

| nemerit băiatul meu cuiul în cap! Leacul ei nu e Bougaud, ci Creangă! 


| `. .— Să fie adevărată povestea, părinte? mă întrebă după-ce își 
| potoli cumva râsul. | 


— Nu,ştiu, lele Todoră! : 
| — Hm? De- -aş avea eu o turbincă... 
| — Ce-ai face, lele Todoră? SE RR 
| — Ce să facă? — grăi băiatul, — Când ar pleca badea lacob 
| la cârciumă, ori, când ar vrea să o bată, ar striga numai: Paşol, na 
turbinca, lacobe! 

Acum să fi văzut râsete! O eoe veselă iși luă începutul, 
băieţii se întreceau în a-i spune, Cât de bine ar fi să aibă și ea o 
turbincă. Nar mai bate-o badea lacob niciodată și. ar fi... fericită. In 
urmă fetița mea, care nu se amestecase încă în discuţie, scoase un 


T 


oftat adânc: 
k — Of! De ce nu dă Dumnezeu și femeilor năcăjite câte-o tur- 
incă? 
| (In ochii neveste-mi citeam că... și ei i-ar trebui una). 
Povestea asta nu ştiu cum, dar sa lățit ca fulgerul în tot satul. 
Când plecau bărbaţii la cârciumă, femeile îi amenințau cu degetul: 
— Apoi să nu-mi stai prea mult pe-acolo. Că aduc turbinca 
lelei Todora și te înfund în ea! 
A auzit-o și badea lacob, în cârciumă. Era pe la a cincea »glă- 
juță“, lovi cu pumnul în masă și cântă: 
— „Sub călcâiul cismei mele, 
„Şade dracul și-o muiere. 
— Pașol, na turbinca, lacobe! îi strigă un bărbat ca de vârsta 


lui și strigătul acesta a fost ca un semnal. Toate gurile din cârciumă 
se uniră pentru a striga: 


— Pașol, na turbinca, lacobe! 

— Ați înebunit, măi? — făcu badea lacob încrucişindu-și mâ- 
nile şi privind mirat mulțimea de oameni. 

“Răspunsul fu un hohot general. 

— Vedeți, măi, — reîncepu unul, — lacob nici nu știe! 

— Ce să ştiu, măi? 

— Ce să ştii? Că Todora ta a căpătat o turbincă fermecată. 
De-acuma nu-ți mai pui tu mâna pe ea. Catunci ea face: „Pașol, na 
turbinca lacobe“ și tu... huștiuluc în turbincă... Şi nu mai ieşi de- acolo... 
Bea lacobe, cât încape în fine, că de-acum... nu mai bei... 

— Că bine ziceți, măi! Hăi, hăi, hăi! Ce-o mai bat, numai s'a- 
jung acasă! 

Şi golea, glăjuță după glăjuță, ridicându-se mereu, și mişcân- 
du-și mânile în formă de comandă: 

a — Pașol, na turbinca, lacobe! 

Apoi toate gurile: 

— Pașol, na turbinca, lacobe! 

Şi râdea toată lumea. 

Târziu, târziu, după-ce sa lăsat noaptea, porni spre casă împle- 
ticindu-se, lovindu- se de toate gardurile și bolborosind: 

— O bat, ca pe sac, să iese fum din ea... 

Ajuns acasă, nimeri cumva clanța dela ușă, dar se împiedică 
de prag şi căzu dealungul casei. 

— Ei, tu muiere, — bombăni ridicându-se cu mare greutate, 
— cum ţi-aș da o bătaie! Dar tu mă bagi în turbincă, hăi? 

Apoi să tăvăli pe patul așternut, mai trăgând o sudal mă și un: 

— Pașol, na turbinca, lacobe! 

Un zâmbet amar se strecură pe buzele lelei Todora, zâmbetul 
acel", care i-se furişa în colțul buzelor de câte-ori bărbatul îi era așa 
de beat, încât nu mai era capabil s'o bată. 

A tras și ea un somn iepuresc. În revărsatul zorilor şa sculat, 
și-a pus ceva merinde într'o traistă și tiptil, tiptil, ca să nu-şi tre- | 
zească bărbatul, ieşi în curte, luă. 0 sapă. la mână și porni spre 
poartă. Un glas pe jumătate răguşit, dar puternic, se auzi din casă: l 

— Ei, ei, tu muiere hăi! Mai băgat în turbincă, dar... ies eu, 
de-aici și... te bat de iese fum din tine... i 

Işi “iuți paşii și o luă către câmp. 'Ajunse la moșioara lor. Ră- 
suflând din greu își şterse sudorile de pe frunte. 

— O, cine mai este în lumea asta, să asude în revărsatul zo- 
rilor ? 

S'apucă de prășit porumbul, aruncând din vreme în vreme câte-o 
căutătură înspre sat, să vadă, nu cumva vine omul să rupă sapa de 
spatele ei? 

Dar nu venia. Trezindu-se din somn, badea lacob a luat-o către 
cârciumă. În drum, întâlni câţi-va băieţi, cari scoteau vitele la păşune. 
Un băiat mai curagios îi strigă cât îl lua gura 

— Pașol, na turbinca, lacobe ! l 

i ceilalți după el, tot aşa, apoi o luară la fugă, lăsând vitele 
de capul lor. 

Ar fi fugit după ei, dar se temea că no să-i ajungă și se face 
de râs. luțindu-și pașii, năvăli în cârciumă ca un nor și își ceru „glă- 
juța“. Crâșmărița i- -o aduse privindu-l prelung. 

— Femeia asta, — gândi badea lacob, — își mușcă buzele. Ar 
vrea să-mi spune ceva și nu îndrăznește. Ar vrea poate să-mi zică și 
ea: Pașol, na turbinca, Jacobe! 

Bău dintro înghițitură tot conținutul glăjuței, ceru apoi o sapă 
dela crâşmăriță şi porni și el la câmp. Lelea Todora îl văzu de departe 
şi îi venia să bată câmpii. Dar... parcă o înţepenise Dumnezeu în 
pământ. 
S'a apucă şi badea lacob de prășit. Au lucrat întreagă ziulica, 
fără să-și vorbească. Abia din când în când, badea lacob scuipa una 
pe ferul sapei și șuiera între dinţi : 

—.M'ai băgat în turbincă, muiere! Dar... ies eu de-acolo . 

Sa mai dus la cârciumă încă de şease-ori. Băieţii îi strigau pe 
stradă : 

— Paşol, na turbinca, lacobe ! 

Astea le înfrunta oare-cum. Dar în cârciumă, după cea dintâi 
înghițitură intra dracul în toți oamenii. 

— Paşol, na turbinca, lacobe ! strigau întrun glas, iar. el răcnea 
si îi venea să s'arunce asupra lor... dacă war fi simţit o greutate mare 
în picioare, 

— Hm, hm! — îşi zicea, — ma băgat muierea în turbincă și 
pace! 

Plătea, se ducea acasă și arunca femeii o căutătură strașnică. 

— Ei, tu muiere, m'ai băgat în turbincă! 

Intro” Duminecă porni, acum a șaptea: oră, spre cârciumă. In 
spaţiul larg din fața cârciumei se jucau o mulțime de copii, băieți și 
fetițe de toate vârstele. 

— De unda a răsărit atâta potop de. copil? — se întreabă ple- 
cându-și capul în pământ şi simțind o răceală trecându-i prin vine, 

Leu Au răsărit din pământ, ca să-i strige: 

-— Pașol, na turbinca, lacobe! 

lar oamenii, cari se uitau la jocul copiilor, bărbaţi, femei, flăcăi 
şi fete, râdeau și strigau și ei: 

— Pașol, na turbinca, lacobe! 

Simti Sub ea așa un fel de cutremur de pământ. O șterse 
pe-o stradă lăturalnică.. 


* x 
x 


De atunci, vizitele lelei Todora sau mal rărit și nu mai erau 
triste. Vedeam ' întipărită pe fața ei liniştea pacea și "fericirea și mă 
simțeam fericit şi eu. O întrebam: ce mai face badea lacob? — şi 
atunci doi stropi de lacrimi se furișau în ochii ei. 

— Turbinca aia, părinte, turbinca aia! 

Odată i-am citit biografia lui Creangă. A ascultat-o ca pe-o 
Evanghelie. 

In primăvara următoare au cumpărat două junci, cele dintâi 
vite ce le-au avut vre-odată în ograda lor. Atunci lelea Todora mi-a 
adus prescuri, să fac o sfântă liturgie pentru răposatul lon Creangă. 
Am făcut-o. A fost şi ea de față și se ruga în genunchi, ca o sfântă. 
Când citeam: ecteniile diaconești, părea că aude o mișcare uşoară în 
dreptul stintelor uși, ca „o suflare de vânt ce vine repede“, cum zise 
Scriptura. S'a coborât poate și spiritul diaconului Creangă la slujba asta? 

Acum, în curtea lelei Todora sunt două vaci cu viței. Uneori, o 
întâlnesc când le duce la adăpătoare. 

—. O, părinte, — îmi zice atunci privindu-și cu fală vacile — 
de ce n'am dat eu de turbinca aia mai de bună vreme? 

Şi totuşi, o neînsemnată încrețitură i-se ivește pe frunte. 

e gândește desigur, că va veni o vreme, când cu ochii plini 
„de lacrimi şi cu glas stins, vrând-nevrând va trebui să zică: 
— Paşol, na turbinca, lacobe ! 
i badea lacob.. . huștiuluc în turbincă.. 
i mo să mai iese de- acolo... nici odată.. 


SEPTIMIU POPA 

Orașele noastre: 


Aradul 


In Ungaria de ieri se știa la Budapesta că Aradul este orașul 
„celor 13 martiri“ maghiari. Amintirea tragică a generalilor - împuşcaţi 
aci, dintre cari cei mai buni erau străini, victime mai mult ale roman- 
ticismului epocei decât ai ideii maghiare, a inspirat multă vreme sufle- 
tul aventuros al stăpânilor de ieri ai orașului. Aradul, astfel cum sa 
desvoltat în ultimii cincizeci de ani, avea o notă :specială: aceea a 
improvizaţiilor chemate să arate și ceiace nu există, acoperind în tie- 
care zi adevărul și realitățile atât de incomode pentru guvernanţii nou- 
veniți. 

Ceiace face astăzi din Arad un oraș vrednic de văzut și de 
studiat nu sunt însă statuele și monumentele ridicate pentru a sim- 
boliza evenimentele petrecute sau plăsmuite, nici architectura greoaie 
a palatelor, zidite întrun stil fără de vieaţă, înlocuit din împestrițarea 
și încrucișarea unor linii gotice, pe un fond dominat de împodobiri 
mai degrabă arabe sau semite decât maghiare, și mai ales lipsit de 
frumuseţea și armonia formelor. Aradul moștenit de noi, este o icoană 
vie de ceiace poate să facă credinţa nestrămutată, pornirea romantică 
a unui popor, atunci când este ajutată de puterea nemărginită, de re- 
sursele nesecâte ale organizației de stat. 

Nu era nimic mai natural, ca la încrucișarea celor trei drumuri, 
dintre cari unul vine din Banatul românesc cu o mică minoritate de 
șvabi și sârbi, celălalt din Ardeal și al treilea din Bihorul locuit în 
majoritate de români, să se desvolte un centru dacă nu curat româ- 
nesc, apoi cel puțin păstrându- Și caracterul său original. 

O comparaţie între structura etnică a orașului de altădată și 
aceea a celui moştenit ne va da măsura străduințelor depuse — și 
nu fără rezultate — pentru a opri desvoltarea naturală a Aradului, 
îndrumându-l întro direcție artificială. Dar o comparaţie între ceeace 
a fost și ceeace este azi Aradul, va convinge pe fiecare, cred, că un- 
gurii au avut puternice motive să nu considere 'de utopie „ideia de 
Stat unitar maghiar.“ 


258 


© BCUCluj 


Recensământul făcut pe vremuri subt austriaci înainte de 1867 
ne dă pentru Arad la o populaţie de 24.000 locuitori 1/, români, 1/; 
sârbi, în vreme ce ungurii, cu germanii, ovreii și alți locuitori de 
abia complectau ceialaltă :/,. Românii și atunci ocupau părțile mărgi- 
nașe ale orașului, strecurându-se numai cu mare greutate în breslele 
stăpânite de "sârbi și germani. In schimb centrul, vieaţa comercială în 
întregime era dominată de elementul sârbesc. Popor cu Oarecari tra- 
diţii în aceste locuri, dând istoriei maghiare pe lângă un Tökölyi şi 
alţi bărbaţi de seamă, sârbii ocupau și funcțiile publice, unde ma- 
ghiarii nu erau decât anexe, după cum și ovreii nu deţineau în co- 
merţ, decât poziţii secundare, 

Ce sa ales din Aradul de altădată? 

Recensământul făcut ultimaoară de maghiari, la un total de 
52.000 locuitori ne dă pe lângă o majoritate absolută a maghiarilor, 
numai 23.000 sârbi și cu toate că în restimp o nouă populaţie româ- 
nească sa alăturat prin alipirea cartierelor Gai Și Șega de oraș, nu- 
mărul românilor oscila între 8500—9000. 


Orașul de câmpie, zidit lângă „schelă“ cum numesc bătrânii din 
Pârneava și acum locul unde acostau luntrile cari susțineau legătura 
cu Banatul, sau plutele cari aduceau spre câmpie adică la „pustă“ 
bogățiile Ardealului, — prin stăru nța guvernelor din Budapesta sa pre- 
făcut în 50 ani întrun oraș unguresc. Procesul de prefacere și asimi- 
lare, pornit de instituțiile culturale publice, mult mai numeroase de-. 
cât trebuințele elementului maghiar, de energiile mereu reîmprospătate 
de capitala Ungariei, de legăturile economice cari se îndreptau tot 
mai mult spre Budapesta, a fost aproape terminat în momentul când 
noi am pus stăpânire pe acest oraș. 

* Clasă de mijloc, sârbească altădată, azi e maghiară. Cea de sus, 
aiao în sentimente atunci, de origine sârbească, germană și chiar * 
maghiară, sa pierdut cu totul. Comerţul e în mâna ovreilor maghiari- 
zați, asemenea și industria mare. lar cea mică este reprezentată tot 
de maghiari ċa origine şi alte elemente maghiarizate complect. 

Noi am perdut mult, foarte mult. 

Dar sârbii au perdut totul. 

„Era înduioșător să vezi în anii dinaintea războiului publicul 
sârbesc eșind la sărbători mari dela biserică. Intelectualii părăsind 
biserica, vorbeau ungurește între ei, generația mai nouă ne mai înțe- 
legând nimic din slavoneasca preotului. Populația de jos, trăind între 
români, se folosea bucuros de limba noastră. 

| Cea mai bună caracterizare a procesului acestuia de contopire, 
de moarte înceată dar. sigură a unui popor, am auzit-o din gura unui 
bătrân sârb prin anul 1912. Privind la mulțimea de copii ce eşiau 
dela școala primară sârbească, certându-se românește, a exclamat: 
„nici aceștia nu mai sunt sârbi“, lar după ce și-a aruncat privirea 
spre catedrala noastră, — acoperită cu arama cumpărată dela sârbi 
şi cari în vremuri de mărire servise la acoperiş bisericei sârbești, — 
a spus: „Vă dăm îndărăt ce vam luat, un vechi împrumut, dar — 

arătând spre centrul, orașului — acelora nu le datorăm nimic și ne 
iau ce am avut mai bun!“ | 

Dacă sârbii au pierdut totul, apoi pierderile noastre nu se pot 
compara decât cu câștigul maghiarilor. Aradul este orașul Muntyani- 
lor, Botyanilor, Argyelanilor (Muntean, Botan, Ardelean). și Petranilor 
cari jură, că nici odată nu au fost români. Vidu, Groza, Cărăbaș, Vă- 
lean, Lupu sunt tot atâtea nume de maghiari gr. or. hărăziți de regi- 
mul trecut, ca se formeze nucleul credincioșilor pentru proiectata 
episcopie gr. or. maghiară. Ce a făcut din acești nenorociți regi- 
mul de asuprire culturală şi sufletească o putem aprecia mai bine, 
dacă știm, că primul drapel românesc, arborat de armata română pe 
gara din Arad, a fost sfășiat de un tânăr cu nume. românesc, ai cărui 
părinți nu-şi uitaseră încă cu totul limba strămoșească. 


* x 
* 


Nu mai revenim asupra mișcărilor culturale și politice legate de 
Arad, ele fiind prea bine cunoscute de publicul românesc. Aceste fră- 
mântări au influiențat însă populația românească din Arad. Pârneava, 
Gaiul, Şega în contact permanent cu instituţiile noastre culturale și 
bisericești sau resimțit de acește mișcări. Mândria şi conștiința națio- 
nală au început să se manifeste prin concerte şi alte serbări cu ca- 
racter românesc. Pârneava și-a ridicat o casa "naţională, care face 
mândrie iniţiatorilor ei. Procesul de înstreinare a sufletelor a încetat la 
populaţia românească în contact cu biserica și celelalte manifestări 
româneşti. Păcat, că această influiență nu a putut cuprinde și clasa 
micilor. meseriași români, în mijlocul cărora procesul de asimilare a 
continuat până la sosirea dorobanţțului român. 

Azi școala românească primară și-a împătrit numărul elevilor. 
Școalele secundare românești de abia “mai pot cuprinde elementele 
dornice de cultură ce se revarsă de pe câmpie şi din podgorii. Mani- 
testări de ordin cultural, politic, vorba românească care se aude tot 
mai des te fac să te simțești mai acasă la tine. 

Dar... Aradul încă nu-i al nostru. 

Trecutul și-a imprimat adânc pecetea sa. 

Dacă primim ca adevăr, că țara, independent de situația politică 
este a celui ce deține de fapt și în mod efectiv pământul, muncindu-l 
şi trăgând din el toate foloasele, atunci cu atât mai mult trebue să 
admitem, că orașele ca centre comerciaie și industriale sunt ale celui 
ce stăpâneşte viaţa lor economică. 

Viaţa economică a Aradului ne este azi încă streină. 

Puținele magazine, industrii mici, întreprinderi românești înființate 
mai nou nu au modificat încă situația economică.  Industriile 
mari, „naţionalizate“ în felul știut au adus puțini funcționari români, 
cari însă îndeplinesc acelaș rol ingrat, pe care-l dețin românii aleşi în 
direcțiunile unor întreprinderi străine. 

Acest anahronism iese la iveală și în manifestările noastre cul- 
turale. Faţă de o stagiune permanentă de teatru maghiar, exigenţele 

noastre culturale sunt satisfăcute de rarele turneie ale trupelor româ- 
neşti. Și celelalte manifestări culturale ale noastre sunt anemice. 

La Arad, ca și celelalte orașe de frontieră avem nevoe de un 
front economic, singura bază 'solidă a începutului de front cultural, 
cetăţuile de cultură superioară fiind apanajul unor elemente mai avan- 
satate economicește. 

Funcţionarii români trăind în mizerie alături de profesori, magi- 
strați, ofițeri, cari numai cu greu își ascund lipsurile în dosul unei 
eleganțe înșelătoare, nașterea și apariţia grea și moartea tot atât de 
repede a trei, patru gazete românești sunt simptome, că nu sa 
făcut bine, când fără a ține seamă de situația economică a orașelor 
dela frontieră am încercat să dăm tot decorul unei stăpâniri românești. 

Am trimis armatele înainte fără avangardă, fără muniții, ba uitând 
îndărăt și bucătăriile de campanie. 

A La Arad deocamdată nu suntem decât santinele înaintate ale ro- 
mânismului, păzitorii unei ordine, care serveşte încă interese streine. 

Avem însă mângăierea, că suntem stăpâni. 


TRAIAN BIRĂESCU 

Un program agrar 


Dintre problemele scoase la suprafață de adâncile prefaceri ac- 
tuale, problema agrară este calul de bătaie al partidelor noastre po- 
litice. Pentrucă, dacă e adevărat că țărănimea este „talpa țării“, tot 
ea va rămânea și temelia tuturor parlamentelor. De aci furia cu care 
se năpustesc politicianii neofiți asupra acestei probleme, născocind 
teoriile cele mai fantastice, nu ca să fericiască țărănimea, ci ca să 
obţină puterea. 

Licitația publică pe această temă nici acum nu sa sfârșit, deși 
toată lumea știe că marele act de dreptate socială este înfăptuit de 
mult de guvernul d-lui general Averescu. Toată lumea a luat act de 
acest eveniment istoric numai partidele adverse politice, nu. 

Am văzut toamna trecută pe actualul ministru al agriculturii 
cum i se curma răsuflarea alergând dela un capăt la celalalt al ţării, 
ca să tragă prima brazdă şi să lămurească „talpa“ parlamentului (doc- 
trina liberală nu cunoaște „talpa ţării“) că nu generalul Averescu, ci 
lon Brătianu este acela care a dat pământul ţăranilor. „Naţionaliştii 
d-lui Maniu sunt și mai hazlii. Aceștia susțin că actul de dreptate 
socială a fost făcut de marele Sfat, cooptat dela Sibiu, prin legea lui 
agrară redactată de un contabil de bancă şi prin celebrul ordin care 
socotea de sub arendă forţată întinsele domenii ale societății, Reciţa. 

Partidul țărănist neagă pur și simplu că Sar fi schimbat ceva 
în această țară, pe care ei promit solemn să o transforme întrun 
adevărat paradis, cu ajutorul programului inspirat din doctrina Sovie- 
telor rusești. 

* x kd 

In vreme ce licitația acestor partide mai găsește naivi cari își 
pleacă urechea, vine d-l Constantin Garoflid, desigur cel mai auto- 
rizat om în această țară în chestiuni agrare, să fixeze pentru partidu! 
poporului cât și pentru toată lumea de bună: credinţă viitorul program 
agrar al ţări, într'o broșură apărută acum de curând. 

Legile agrare ale României întregite, — spune d-l Garoflid — 
sunt legi poiitice cari se ocupă în primul rând de revendicările so- 

ciale ale claselor rurale și numai întro măsură mai restrânsă au în 
vedere progresul economic. Acestuia din urmă abia politica noastră 
agrară. viitoare va trebui să-i dea o deslegare. Totuși, legile: votate 
nu au scăpat din vedere cele două condiţii esenţiale ale progresului 
una de ordin juridic și alta de ordin psihologic. 


Prima condiţie este libertatea circulaţiei proprietăţii ţărăneşti. 
De acum înainte țăranul poate dispune liber de lotul lui: îl poate 
arenda, vinde, cumpăra, fără vreo restricțiune. Această liberă circulație 
a pământului vă avea ca rezultat selecționarea elementelor celor mai 
active; Prin aceasta, populația rurală se va diferenția într'o clasă în- 
tărită și alta care va îi împinsă spre meșteșug, comerţ, industrie. 


Problema diferenţierii țărănimei este foarte importantă, deoarece 
aceasta ne va aduce şi naţionalizarea oraşelor din Transilvania, Bu- 
covina şi Basarabia. Istoria ne arată, că popoarele care nu au avut 
această diferențiere — persistând întro organizație agrară primitivă - - au 
rămas simple colonii de exploatare. Lipsind diferențierea populației 
românești în trecut, lucrătorii industriali și meseriașii s'au format din 
neamuri streine. 

A doua condiţie este de ordin psihologic. După “înfăptuirea re- 
formei agrare țăranul va trebui să se convingă că nu mai are unde 
să se întindă şi că soluția chestiunei agrare stă în ridicarea producției. 


Intensificarea producției agricole este și o problemă de actualitate 
arzătoare. Este un fenomen general în tară, că producția agricolă este 
în continuă scădere: în cantitate cât și întindere. Ca măsură imediată 
propune menținerea cu orice preț a nivelului agriculturii din Ardeal 
şi Bucovina şi ridicarea la acelașnivel a aceleia din vechiul Regat şi 

asarabia. 

In ce privește ridicarea agriculturii în viitor, d-nul Garoflid arată, 
rând pe rând, toate mijloacele pe care va trebui să le aplice statul 
nostru. Printre acestea amintim : comasarea proprietăţii țărănești, orga- 
nizarea unui învățământ agricol științific şi practic. În cadrele acestui 
învățământ să se înfiinţeze la țară Și școli de meserii, pentru canali- 
zarea proletariatului agricol ce se va creea. 

Dar statul va trebui să se intereseze nu numai de agricultor ci 
şi de pământ, de regiunile unde agricultura nu se poate face: de 
munte și de baltă. Statul trebue să reglementeze cu multă grijă pro- 
ducția forestieră şi ocrotirea pădurilor. Improprietărirea individuală în 
pădure ar fi un dezastru — zice d-nul Garoflid. Să tindem şi la opri- 
rea pășunatului în păduri, transpunându-l în bălți. 

Desvoltarea agriculturii trebue să înceapă dela munte, prin îm- 
păduriri sistematice și prin regularea cursului torenților. Numai acestea 
vor putea asigura în viitor producerea forței motrice și irigaţiile. lar 
până atunci să introducem arătura adâncă, arătura mecanică. 

Pentru realizarea acestui program de organizare agricolă tre- 
buesc, firește, bani. Să se creieze un institut de credit agricol, care să 
înlesnească toate învestirile, precum și necesitățile de sporire a capi- 
talului de exploatare. 

Producţia sporită a agriculturii va trebui industrializată, prin 
ridicarea de fabrici la ţară şi comercializată prin organizarea unei 
puternice societăți, care să aibă magazii după sistemul american. 

Insfârşit, înfăptuirea programului schițat reclamă reorganizarea 
ministerului de agricultură pe principiul stabilităţii şi continuității, 
înființarea Camerilor agricole pentru atragerea agricultorilor în sfera 
intereselor generale și pentru apărarea intereselor lor. Cadastrul și 
cărțile funduare, să se introducă în întreaga țară. O politică vamală 
bine chibzuită și dreaptă să asigure produselor agricole debușeu și în 
străinătate. 


kod * 
+ 


Acesta trebue să fie programul agrar. viitor al stătului român, 
acum după ce */,, din pământul cultivabil al țării a devenit proprie- 
tate mică Cum vedem toate sunt chestiuni streine de preocupările 
licitatorilor de tarabă. Aceştia continuă cu lozinca importată a paradi- 
sului pământesc. Măcar lumea conștientă şi de bună credință să nu 
creadă și dorească acest paradis al vorbelor, pentrucă vorbele nu'pot 
să rezolve niciodată nimic. I. BĂNĂȚEANU 

Viaţa literară 


„Romanţe pentru mai târziu“ 


— In jurul poeziei d-lui Ion Minulescu — 


Editura „Cultura Naţională“, care după cât am putut judeca 
până acum urmăreşte un plan sistematic în rânduiala tipăriturilor 
sale, ne dă ocazia să recitim, ca o noutate de librărie, Romanfele 
pentru mai târziu ale d-lui lon Minulescu. E o senzaţie literară fpe 
care o apreciem cum se cuvine, această revenire după cincisprezece 
ani, a unor versuri, “privite la apariția lor ca o adevărată revoluţie a 
poeziei românești. D. lon Minulescu trebuie să se consoleze. Soarta 
revoluțiilor e să îmbătrânească. Gestul cel mai inovator se bânalizează 
şi, deci, se potolește cu vremea. „Marsilieza“ e astăzi un pașnic. marș 

urghez. Și Romanţele acestea au prins de-asupra lor ireparabila patină 
a vremei, din paginele pline de îndrăsneală se desprinde un parfum 
de melancolie întârziată, și ceeace era scris, cu atâta încredere, pentru 
„mai târziu“, poate fi privit de pe acum, ca un mic capitol de 
istorie literară. 

Poetul zicea atunci: 


Deschideţi poarta dar, 

Sin cale. 

Ieșiți-mi toți cu foi de laur, 

lar voi ce măsurați cu versul gândirile ce n'au măsură, 
Veniţi în jurul meu de grabă, 

ȘPn cântul lirelor de aur, 

Porniţi cu mine împreună 

Spre lumea *'n care nu-s castele cu punți şi şanţuri feodale, 
Nici ruginite porți de-aramă la care bat cei noui sosiți... 
Veniți cu toți cât mai e vreme, 

Și mai puteți sang — 

Venifi l... 

Veniţi să vă aprind în suflet lumina stinselor făclii 

Sin versuri fantasmagoria și vraja nouilor magii. 

lar cânturile voastre — 

Cânturi, cu care azi cerșiți o pâine, 

Să le'ncunun cu violetul aureolelor de mâine!.. 

Dar poarta a rămas închisă la glasul artei viitoare. 

Era prin anul una mie şi nouă sute opt — îmi pare. 

Ar fi de însemnat poate, cu acest prilej, unele constatări asupra 
elementului de noutate care animează din când în când răspântiile 
evoluţiunei artistice. Elucubraţiunile recente ale „futurismului“ au 
trecut. repede în vraful curiozităților de muzeu, deadreptul din vitrina 
librăriilor, în timp ce șoldurile Venerei dela Millo vor rămânea mereu expre- 
siunea unei concepții estetice, care nu se va învechi niciodată. Jude- 
cata, deobicei superficială, a marei majorități a cetitorilor de pretu- 
tindeni, se impresionează oricând mai mult de elementele decorului, 
în care se înfățișează așa numitele noui curente literare. Odată ce 
privirile se deprind cu schimbarea peisajului, viața care pulsează în 
marginele lui apare subt aspectul hotărâtor al eternităței. Cine sar 
mai emoționa, acum, de ostentativa jiletcă roșie a lui Théophile 
Gauthier și unde se mai resimte un ecou de indignare de pe urma 
crezului naturalist al lui Emile Zola? Ce a fost temerar ieri, apare 
în aprecierea de astăzi, ca o consacrare. Vremea tocește chiar și 
asperitățile inovaţiilor. 

Inspirația bizară a d-lui lon Minulescu nu mai stârnește, după 
cincisprezece ani, nici-o mișcare de surprindere. Țelul pe care-l urmă- 
teau aceste versuri cu orizonturi largi, afost ajuns mai curând decât 
își închipuia poate cineva atunci când ne băteau la poartă în numele 
„artei viitoare“. Poezia simbolistă e un oaspe pe care îl cunoaștem. 
Strofele stropite cu atât parfum ciudat, umbrite de prora „celor mel 
corăbii“, încărcate de farmecul turburător al „iubitelor cari mint“, 
au trecut demult în hora locurilor comune. 

In câte locuri nu se declamă azi? 


Eu ştiu cai să mğnşeli chiar mâine.. . 

Dar fiindcă azi mi te dai toată, 

Am să te iert — 

E vechi păcatul 

Și nu ești prima vinovată! . .. 

In cinstea ta — cea mai frumoasă din toate fetele ce mint, — 
Am ars miresme-otrăvitoare în. trepieduri de argint 

In pat ţi-am presărat garoafe 

Si maci — 

Tot flori însângerate, 

Și cu parfum de brad pătat-am dantela pernelor curate, 
Iar în covorul din perete. ca şintr'a edu am înfipt 
Irei ramuri verzi de lămâifă 

Și-un ram uscat d'Eucalipt. 

Am încercat cândva, în paginele acestei reviste, să desprindem 
câteva note caracteristice, cari deosibesc așa numita „poezie simbolistă“ 
românescă. Romanțele pentru mai târziu, peste cari a trecut deatunci 
valul unor alte lozince artistice, și mai cerebralizate, alcătuiesc punctul 
de plecare al acestor noui formule poetice. 

Regăsim aci, în celdintii volum al d-lui lon. Minulescu, între- 
buințarea exclusivă o versului liber; dar, d-nul lon Minulescu se mul- 
țumea atunci cu puțin. Nu era vorba, cum sa mai spus, de realizarea 
unui ritm interior al versului, care se înfrățeşte cu starea sufle- 
tească desprinsă din fiecare frază, ci pur şi simplu de un artificiu de 
transcriere, care rupea în forma neregulată a unor zig-zaguri, 0 pro- 
„zodie cunoscută tuturor poeților de până atunci. Și regăsim impresio- 
“ nantul vocabular, încărcat de neologisme, care a îmbogățit fără în- 
doială resursele limbei 'noastre literare, dar de pe urma căruia ne-am 
ales mai târziu, cu multe exagerări, oferindu-ni-se de multeori, în locul 
unui aluat lexic mai maleabil, o adevărată invazie de franțuzisme cu 
desăvârșire inutile. Evident, că Romanţele pentru mai târziu nu pot fi 
făcute. răspunzătoare pentru ceeace a urmat. Suflul oarecum occiden- 
tal, pe care Pa adus în epoca acelui osificat poperanism, care începuse 
să-și facă loc la Viața românenscă şi prin alte case puţin aerisite, a 
fost o prețioasă contribuţie la lărgirea orizonturilor literaturei noastre 
tinere... 


Pe aeelaș drum, 

Mânaţi de-acelaș îndemn nefast al năzuinții — 
De-aceleași ne'nfelese-avânturi spre tot mai sus, 
Pe-acelaș drum, 

Pe unde eri trecură poate 

Străbunii noştri 

Și părinţii, 

Pe unde unii după alții, drumeții trec de mii de ani; 
Noi — 

Cărora ni-i dat să ducem enigma vieții mai departe 
Și doliul vremilor apuse 

Și-al idealurilor scrum, 

Pe-acelaș drum, 

Vom trece mâine cerșind din fiterele sparte 

La umbra zidurilor mute 

Și-a secularilor castani! 


Răsfoind Romanţele pentru mai târziu, putem indica de pe acum 
~ locul lor aproximativ, subt unghiul unei critice obiective. Ar fi mai 
greu să prindem, într'o fidelă cutie de resonanță, ecoul pe cari lau 
avut. Inrâurirea exercitată de d-nul lon Minulescu asupra succesorilor 
săi legitimi, nu se poate nega. Rămâne într'adevăr „pentru mai târziu“ 

deslegarea întrebărei dacă această înrâurirea fost ori nu determinantă 
în desfășurarea liricei românești. | al a. h. 

GAZETA RIMATĂ 


 Naţionalizarea 


Decând, mă rog, ne-am întregit, 
In țara noastră românească 
Partidele sau înmulţit, 

Și parcă vor să se sporească, 
Sunt ţărănişti, averescani, 
(Ici-colo, câte-un liberal) 
Dar, de atât amar de ani, 
Doar unu-și zice: naţional. 
Enigma nu cred čo ghiciţi, 
Deși pe toți ne intrighează: 
E botezat aşa, să ştiţi, 
Fiindcă — naţionalizează! 


Dușmanii vor să ne mineze 
Mizeriile se ţin lanţ, 

Deci, țara vrând s’o lumineze, 
Partidul face-apel la „Ganz“ 
S'a dat apoi cu „Weiss și Brenner“, 
Și adevăr vouă vă spui, 

Acel ce nu va fi cu „Renner“ 
Va fi amar de pielea lui! 
Partidul marilor nădejdii, 
Bacșișuri grase încasează, 
Dar, înfruntând orice primejdii, 
Eroic, — naţionalizează ! 


Vreo patruzeci de niii pe lună 
Primește Vaida dela Blank, 

I-o leajă, cred, destul de bună, 

(O spun pe faţă, eu sunt franc!) 
De două ori pe an sosește 

La Bancă, cere un registru, 
Și-atâta face, iscălește: 

`» Vaida- Voivod, fost prim-ministru.“ 
— „Nu e frumos (zice norodul) 
„Pe Vaida, Blank îl speculează !“ 
El nu-și dă seama că Voivodul 
Pe Blank, — îl naţionalizează... 

Astfel, și pe-alți transilvăneni, 
Pe Honigman din Scărișoara 
Pe Paukerow din Pietroșeni, 
Pe Rosenthat din Timişoara, 
Pe Brauer (mândrul bănățean) 
Pe Fagure, (vlăstar de Moţi) 
Și pe frumosul bihorean 

Pe Schulder, da, pe toți, pe tofi, 
l-adun' acuma “popa Manu 
Tocmo'n Târnave îi botează, 
Și, ajutat de Agâraiceanu, 
Maniu, — îi naţionalizează... 


Cândva, partidul va dispare 
Căci totu'n lume-i trecător 

(lar azi în hRomânia-Mare 

Se moare vai! foarte ușor...) 
Și-i va fi greu, în neagra vreme 
Subt glia rece, la subsol, 
Sărac și fără tantieme, 

Fără program, flămând şi gol. 
So răzbuna atunci, Vintilă, 
Căci ura lui e veșnic trează, 
Nici de subsol el mare milă, 
El şi-aici, — naţionalizează. 


ION IONESCU-TRICOLOR 


membru în Consiliul de administraţie 
al societății „Dividendul român“ 

INSEMNĂRI 


Lămuriri.... Sunt în deajuns de cu- 
noscute comentariile, unele mai de- 
interesate decât altele, cari, potrivit 
unui înrădăcinat obicei, au fost bro- 
date de către unele gazete din Capi- 
tală, pe canevaua ultimelor tratative 
dintre partidele de opoziţie. In special 
presa care prin confrații noştri Albert 
Honigmann și lacob Rosenthal, stă 
atât de gentil la dispoziția d-lui luliu 
Maniu, sa grăbit să trâmbiţeze ceti- 
torilor săi, ca o justificare pentru 
existența de mâine a partidului na- 
tional, că ideea unui acord de opo- 
ziţie cu partidul poporului, ar ascunde 
în dosul ei proectul unei viitoare co- 
laborări de guvern. Se inţelege dela 
sine, că această fericită alianță tre- 
buja să se intâmple, — după pofta 
foştilor noştri amici din Consiliul di- 
rigent, — cu mult visata şi îndelung 
dorita „sacrificare“ a d-lui Octavian 
Goga. În cadrul acestor aprinse năs- 
cociri ale unei fantazii de suburbie, 
însuș d. general Averescu apărea ca 


un fel de Saturn modern, gata să-şi ` 


se despartă de partizanii săi din Ar- 
deal pentru negrăita plăcere de a re- 
colta colaborarea strălucită a d-lui Ro- 
mulus Boilă, fostul patron al comisa- 
rilor de alimentare, de pe vremuri. 





Noi, firește, am pus la punct toate 
aceste elucubraţii, arătând lucrurile în 
adevărata lor lumină. Cuvântul auto- 
rizat al d-lui general Averescu vine 
astăzi să risipească toate nedumeririle, 
şi e chemat încă odată să aducă la 
realitate pe cei cari începuse să se 
cam bucure, înainte de vreme. 

Lămuririle președintelui partidului 
poporului, respingând antipatica apa- 
riție a „ardelenismului“ în politică in- 
tăreşte înțelesul luptei noastre împo- 
triva regionalismului, şi arată încă 
odată câtă dreptate aveam proclamând 
în paginile acestei reviste, principiul 
biruitor al guvernărilor sprijinite pe 
organisme politice unitare, iar nu pe 
formațiuni improvizate, alcătuite din 
frânturi de partide provinciale. 


Altă minciună. Se înțelege uşor că 
dacă s'ar apuca cineva să desmintă 
toate știrile neadevărate cari apar în 
tânăra noastră presă democrată, ar 
trebui să scoată, săptămânal, cel pu- 
țin un volum de câteva sute de pa- 
gini. Mișună” minciunile, în coloanele 
unora dintre gazetele noastre, ca cele 
mai antipatice insecte parazitare. Suf- 
tem nevoiţi totuș, uneori, când îndrăz- 
neaţa jivină se apropie prea mult, să - 
ne luăm măsurile de apărare. 

Alegerea dela Ighiu a dat de pildă 
un nou prilej Patriei, să lanseze cà- 
“teva falșuri, afirmând intre altele că 
părintele d. Elie Dăianu, s6nator de 
Alba-Iulia şi unul din fruntașii parti- 
dului poporului din Ardeal, ar fi făcut 
propagandă pentru d. Petru Meteș, can- 
didatul partidului liberal, in cercul 
unde acesta a candidat. 

Ştirea este cu desăvârşire falşe. Incă 
o născocire care trebuie strivită cu pi- 
ciorul... 


i$- Episcopul Glattfelder. — Se anunță 
apropiata plecare a episcopului Glatt- 
felder dela Timişoara. N'avem nici un 
motiv să manifestăm păreri de rău 
pentru această despărțire. Acest şvab 
renegat, reprezinta în mijlocul Bana- 
iului o concepție ostentativ maghiară, 
făcându-și obiceiul de a vizita şi par- 
tea diecezei sale rămasă în Ungaria, 
și proferând la Budapesta insulte la 
adresa ţărei care-l adăposteşte. In ul- 
timul timp trimisese către credincioşii 
săi, o circulară prin care califica ex- 
proprierea pur şi simplu ca o hoție. 

După cum suntem informaţi, la Roma 
s'a hotărât retragerea lui din demni- 
tatea pe care o ocupă. Nădăjduim că 
înlocuirea nu se va face printr'un nou 
maghiaron, şi guvernul va stărui ca 
drepturile Coroanei în ceeace privește 
numirea noului episcop să fie respec- 
tate, deși, nepriceput cum este în ma- 
terie bisericească, până acum wa luat 
nici o măsură ca aceste drepturi să 
fie consfinţite print”un concordat. 


Cine Va inventat? Vorbim, în altă. 
parte a revistei noastre despre emoția 


care a cuprins opinia publică transil- 
Văneană în faţa îngrijitoarelor înţepă- 
turi schimbate între . Patria și Dimi- 
neața, — două prietene'atât de bune, 
— pe tema unor dectaraţiuni ale dlui 
Mihai Popovici. Mărul discordiei, — 
e în destul de mălăeţ. Neinţelegerea 

a isbucniț dela învinuirea că „inter- 
viewul“ improvizatului fruntaş nu e 
veritabil, ci a fost născocit într'o ca- 
fenea oarecare de pe strada Sărindar” 
Chestiunea nu ni se pare atât de 
interesantă. Părintele Agârbiceanu se 
trudeşte să descifreze într'o „carte 
necitită“, misterul acesta profesional. 
Noi credem însă că, mai "nainte de 
a ne ocupa cu întrebarea : cine a in- 
ventat „interview“-ul d-lui Mihai Po- 
povici, ar fi de stabilit ó alta: cine 
Pa inventat pe d. Mihai Popovici?... 
Ar fi în stare, chiar Gazeta Tran- 
silvaniei, să deslege această şaradă? 


N'am avut nicio- 
dată nimic de spus împotriva celor 
morţi, conformându-ne până acum, în 
toate acţiunile noastre, de vechiul dic- 
ton, că atunci când mai ce vorbi bine 
despre ei, să înfăşori memoria lor în- 
tro binevoitoare tăcere. Dar, ni se în- 
tâmplă că din două părți ale Ardea- 
lului, dintrun sat din județul Sibiului 
şi dela Lugoj, suntem întrebaţi de că- 
tre doi cetitori, cari cer lămuriri asupra 
eroismului lui Lupu Dichter și Ale- 
xandru Rubin, pe cari ziarele cum Sar 
zice „independente“ dela Bucureşti vor 
să-i întroducă în conștiința poporului 
român ca pe niște binefăcători ai ţărei 
și martiri ai ideei naţionale, alături de 
Horia, Cloşca, Crişan, Avram lancu, 
fecioara dela Jiu, şi așa mai de- 
parte. o 

Administratorul revistei nu e acasă 
in. acest moment, iar redacția nu ştie 
nimic despre cei doi eroi, aşa incât cu 
toată părerea de rău, trebuie să tran- 
smitem şi noi întrebarea mai departe. 
Poate s'o găsi cineva să ne lămu- 
rească și pe noi, din altă parte decât 
din birourile „Adevărului“, 


„Cultul eroilor“. 


„Presa“. Acesta este titlul simbulic 
pe care-l va purta, oglindind probabil 
idealul ziaristic al editorilor ei, o nouă 

gazetă bucureşteană, a cărei apariţie 
e fixată pentru luna Martie. După a- 
nunțurile lansate până acum Presa 
arată să fie ca o soră de dimineaţă a 
Luptei. E necesară, se vede, o anu- 
mită simetrie de tarabă pe seama 
acestor întreprinderi de negustorie a 
tiparului: Dimineaţa și Adevărul, Presa 
și Lupta. Concurența e deschisă... 

Mărturisim că nu încercăm nicio sa- 
tisfacție deosebită în fața apariţiei 
noului nostru confrate. Ne-am fi bu- 
curat, desigur, dacă numărul atât de 
restrâns al ziarelor cu adevărat romă- 
nești, ar fi sporit cu unul. Dar așa... 
Noi socotim că d. Albert Honigman 
mare absolută nevoie să-și etaleze 
proza în două cotidiane, cași cum 
unul singur mwar fi fost el însuş cu mult 
prea mult, pentru ceeace într'adevăr 
are de spus. 

In ogorul atât de imbâcsit al presei 
noastre, încă o ciupercă. li urăm să 
dispară cât de repede. 


O nouă definiție. O nouă definiție 
despre d. luliu Maniu afostdată de d. 
A. C. Cuza, la întrunirea sa dela „E- 
forie“. Reputatul epigramist a spus 
despre şeful partidului național că este 
„un om care, când poate nu vrea, şi 
când vrea nu poate...“ 

Caracterizarea aceasta se potriveşte 
de minune cu întreaga carieră politică 
de până acum, a dlui luliu Maniu. Fos- 
tul președinte al Consiliului dirigent 

a avut prilejul, cândva, să fie prim- 
ministru al României-intregite, dar Pa 
împins inainte pe d. Al. Vaida. Astăzi, 
ar dori grozav să se repete povestea, 
pentrucă, vezi dumneata, de data a- 
ceasta, se zice că ar vrea... 

Ei, dar nu se întoarce vremea îndărăt, 
domnule Maniu! 


Inscrierile în partidul poporului. 
La întrebările ce ni se adresează din 
mai multe părți, răspundem că în- 
scrierile in partidul poporului, de pe 
teritoriul Ardealului şi. Banatului, se ; 
pot adresa : sau organizaţiilor locale, 


sau la adresa directorului revistei 
„Tara Noastră“. 
Persoanele cari au adresat ase- ` 


menea cereri vor fi înştiințate în tim- 
pul cel mai scurt despre hotărârea 
luată cu privire la admiterea lor în 
rândurile partidului. 


Noutăţi literare. Primim din partea 
editurei „Cultura Naţională“, o nouă 
serie de cărți literare, și anume: i 

Inscripțui, de N. Davidescu; 

Versuri, de Camil Petrescu; 

Novele, de 1I. L. Caragiale; 

Revoluția rusă, de Leon Donici; 

Socialismul şi agricultura, de Emil 
Vandervelde, traducere de Șerban Voi- 
nea. 

Despre toate aceste volume se va 
vorbi în numerile viitoare. 





© BCUCIuj 


